Document ID: 31996R1799

KOMISSION ASETUS (EY) N:o 1799/96,
annettu 17 päivänä syyskuuta 1996,
vientitodistusten antamisesta hedelmä- ja vihannesalalla ilman tuen ennakkovahvistamista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 26 artiklan 11 kohdan,
sekä katsoo, että
komission asetuksessa (EY) N:o 1121/96 (3) vahvistetaan muiden kuin elintarvikeavun yhteydessä annettavien vientitodistusten antamisen ohjeelliset määrät,
hedelmä- ja vihannesalan vientitukien soveltamista koskevista yksityiskohtaisista säännöistä 28 päivänä kesäkuuta 1995 annetun komission asetuksen (EY) N:o 1488/95 (4), sellaisena kuin se on viimeksi muutettuna asetuksella (EY) N:o 2702/95 (5), 7 artiklassa säädetään, että jos ohjeelliset määrät ylittyvät, ylittävistä määristä tehdään vähennys,
komission tähän päivään mennessä saamien tietojen mukaan kyseiset ohjeelliset, kuluvalle jaksolle säädetyt määrät ovat jo ylittyneet syötäväksi tarkoitettujen viinirypäleiden ja omenoiden osalta; tämän ylityksen seurauksena on todennäköisesti seuraavan jakson ohjeellisen määrän väheneminen; tämä vähentäminen olisi seuraavan jakson aikana vahingollista viennille, joka seuraa todistushakemusta ilman tuen vahvistamista ennakolta,
tämän tilanteen välttämiseksi on syytä hylätä todistushakemukset ilman tuen ennakkovahvistusta 19 päivän syyskuuta 1996 jälkeen vietyjen syötäväksi tarkoitettujen viinirypäleiden ja omenoiden osalta meneillään olevan jakson loppuun asti,
jollei näitä hakemuksia otettaisi huomioon komission asetuksen (EY) N:o 1488/95 6 ja 7 artiklan säädöksiä soveltaen suorittamien laskutoimitusten yhteydessä, niitä ei saa ilmoittaa komissiolle, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1488/95 5 artiklassa tarkoitetut todistushakemukset ilman tuen ennakkovahvistusta sellaisten syötäväksi tarkoitettujen viinirypäleiden ja omenoiden osalta, joiden vienti-ilmoitus on hyväksytty 19 päivän syyskuuta 1996 jälkeen ja ennen 1 päivää lokakuuta 1996, hylätään.
Asetuksen (EY) N:o 1488/95 8 artiklan säännöksistä poiketen näitä tietoja ei saa mainita komissiolle toimitettavissa tiedoissa.
2 artikla
Tämä asetus tulee voimaan 18 päivänä syyskuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä syyskuuta 1996.

Labels: 3
17